Կրծքով կերակրելու սենյակ

**Կրծքով կերակրելու սենյակ** (կամ **լակտորիում**, ), մասնավոր տարածք, որտեղ կրծքով կերակրող մայրը կարող է օգտվել կրծքի պոմպից։ Նման տարածքները հիմնականում սահմանափակ են, կենտրոնացած են Միացյալ Նահանգներում։ Եզակի են զարգացած երկրների շրջանում՝ հղիության և ծննդաբերության նվազագույն արձակուրդ տրամադրելու պատճառով։ Պատմաբան Ջիլ Լեպորը պնդում է, որ «առանց զուգարանի կրծքով կերակրման սենյակները» և կրծքագեղձի պոմպերը, ընդհանուր առմամբ, թելադրված են աշխատողների կորպորատիվ կարիքներով, այլ ոչ թե մայրերի ցանկություններով կամ «երեխաների կարիքներով»։

## Նպատակը և նկարագրությունը
Կրծքով կերակրման սենյակները տրամադրել են կերակրող մայրերին իրենց սեփական կրծքի կաթով կերակրելու համար։ Եթե մինչև 2010 թվականի «հիվանդների պաշտպանության և մատչելի խնամքի մասին» օրենքի ընդունումը կրծքով կերակրման տարածքներ կային, ապա «արդար աշխատանքային ստանդարտների մասին օրենքի» փոփոխված 4207 բաժինը պահանջել է, Section 4207 of the Fair Labor Standards Act,  որ 50 և ավելի աշխատող ունեցող գործատուները կրծքով կերակրող մայրերին տրամադրեն մասնավոր տարածք, որը լոգարան չէ։

Ընդհանուր առմամբ, կրծքով կերակրման սենյակն ունի սառնարան, լվացարան, լվացող միջոցներ, սեղան և հարմարավետ աթոռ։ Օրվա ընթացքում կաթ արտադրելու հնարավորությունը մայրերին թույլ է տալիս պահպանել կաթի մատակարարումը, ինչպես նաև պահպանել և տուն տանել սննդանյութերով հարուստ կաթը։

## Ժողովրդականություն
Կրծքով կերակրման սենյակները լայն տարածում են գտել ԱՄՆ գործարար շրջանակներում։ Իրադարձությունների նման զարգացման պատճառն այն է, որմայրերը ԱՄՆ-ում աշխատուժի ամենաարագ աճող հատվածն են։ Մինչև 3 տարեկան երեխաներ ունեցող աշխատող մայրերի մոտ 70%-ը աշխատում է լրիվ դրույքով։ Այս մայրերի մեկ երրորդը վերադառնում է աշխատանքի ծննդաբերությունից հետո 3 ամսվա ընթացքում, իսկ երկու երրորդը՝ 6 ամսվա ընթացքում։ Տնից դուրս աշխատելը կապված է կրծքով կերակրման ավելի կարճ տևողության հետ, և լրիվ դրույքով աշխատելու մտադրությունը մեծապես կապված է կրծքով կերակրման սկզբի ցածր տեմպերի և ավելի կարճ տևողության հետ։ Այնուամենայնիվ, կրծքով կերակրման ավելի կարճ տևողությունը կարող է հանգեցնել ավելի մեծ ռիսկի։

## Առավելություններ
մինի|2014 թվականին կերակրման սենյակ Միչիգանի համալսարանում
Բացի այդ, կրծքով կերակրումը ձեռնտու է գործատուներին, քանի որ կրծքով կերակրումը հանգեցնում է բժշկական օգնության խնդրիրների նվազմանը, աշխատանքի արտադրողականության բարձրացմանը և հիվանդ երեխաների խնամքի համար աշխատավայրում բաց թողնված օրերի քանակի կրճատմանը։ Կորպորատիվ կրծքով կերակրման ծրագրի ստեղծման միջոցով ձեռնարկություններին և աշխատակիցներին տրամադրվող առավելությունների օրինակներից մեկը CIGNA ընկերությունն է, որը նվիրված է ԱՄՆ-ում աշխատողների նպաստների վճարմանը։ 1995 թվականին CIGNA-ն ստեղծեց «լավ աշխատող մայրեր» ծրագիրը, որը ստեղծել է կրծքով կերակրման կրթական ծրագիր և կրծքով կերակրման սենյակներ։ 2000 թվականին CIGNA-ն և UCLA-ն ուսումնասիրություն են անցկացրել 343 կրծքով կերակրող կանանց շրջանում, ովքեր մասնակցել են CIGNA ծրագրին։ Ուսումնասիրությունը պարզել էր, որ տարեկան 240,000 ԱՄՆ դոլարի խնայողություն է լինում կրծքով կերակրող մայրերի և նրանց երեխաների առողջապահական ծախսերի վրա, ինչպես նաև տարեկան 60,000 ԱՄՆ դոլարի խնայողություն՝ Cigna-ում կրծքով կերակրող մայրերի բացակայությունների կրճատման միջոցով։ Բացի այդ, ուսումնասիրությունը ցույց էր տվել, որ Working Well Moms ծրագրին մասնակցող կանանց կրծքով կերակրման տևողությունը վեց ամսվա ընթացքում կազմում է 72,5%, մինչդեռ աշխատող նոր մայրերի ազգային միջին ցուցանիշը կազմում է 21,1%։

## Ռեսուրսներ
Կրծքով կերակրող մայրերի և գործատուների համար կան բազմաթիվ ռեսուրսներ, թե ինչպես ստեղծել և խթանել կրծքով կերակրման գրասենյակ կամ լակտացիայի աջակցության ծրագիր։ Ներկայումս առկա են հետևյալները․

* Կրծքով կերակրման սենյակի ձևավորում ճարտարապետների ամերիկյան ինստիտուտում
* Հիվանդությունների վերահսկման կենտրոնի «առողջ աշխատավայր» նախաձեռնությունը
* ԱՄՆ առողջապահության և մարդկային ծառայությունների վարչության «առողջ մարդիկ 2010» ծրագիր

Բացի այդ՝ ԱՄՆ առողջապահության և մարդկային ծառայությունների դեպարտամենտի մոր և մանկան առողջության Բյուրոն ներկայումս մշակում է գործիքակազմ ՝ աշխատավայրում կրծքով կերակրումը խթանելու համար, որը կոչվում է «կրծքով կերակրման տնտեսական հիմնավորում»։

## Ծանոթագրություններ

* 

Կատեգորիա:Կանանց իրավունքներ